Modul
Vsebina
Kazalo 🔎︎

# Delo z glavnimi dokumenti in poddokumenti

Z glavnim dokumentom lahko upravljate z obsežnimi dokumenti, kot je knjiga z veliko poglavji. Glavni dokument si lahko predstavljamo kot hranilnik posameznih datotek LibreOffice Writer. Posamezne datoteke imenujemo poddokumenti.

## Kako ustvarimo glavni dokument

1. Naredite nekaj od naslednjega:

- Izberite Datoteka – Nov – Glavni dokument.

- Odprite obstoječi dokument in izberite Datoteka – Pošlji – Ustvari glavni dokument.

2. Če ustvarjate nov glavni dokument, bi moral biti prvi vnos v Krmarju Besedilo. Vnesite uvod ali nekaj besedila. To vam zagotavlja, da boste po urejanju obstoječega sloga v glavnem dokumentu videli spremenjen slog, ko boste pregledovali poddokument.

3. V Krmarju za glavne dokumente (odpreti bi se moral samodejno, sicer pritisnite F5, da se odpre) kliknite in držite pritisnjeno ikono Vstavi ter naredite nekaj od naslednjega:

- Če želite vstaviti obstoječo datoteko kot poddokument, izberite Datoteka, poiščite datoteko, ki jo želite vstaviti, in nato kliknite V redu.

- Če želite ustvariti nov poddokument, izberite ukaz Nov dokument, vnesite ime datoteke in nato kliknite Shrani.

- Če želite vstaviti besedilo med poddokumenta, izberite Besedilo. Nato vnesite besedilo. V obstoječi vnos besedila v Krmarju besedila ne morete vnesti.

4. Izberite Datoteka – Shrani.

## Kako uredimo glavni dokument

Uporabite Krmarja za preurejanje in urejanje poddokumentov v glavnem dokumentu.

- Če želite odpreti poddokument za urejanje, dvokliknite ime poddokumenta v Krmarju.

- Za izbris poddokumenta iz glavnega dokumenta z desnim gumbom kliknite poddokument na seznamu Krmarja in izberite Izbriši. Izvorna datoteka po tem ukazu ostane nespremenjena, le vnos v Krmarju je odstranjen.

- Za dodajanje besedila v glavni dokument z desnim gumbom kliknite v seznam Krmarja in izberite Vstavi – Besedilo. Odsek z besedilom se vstavi pred izbrani predmet v glavnem dokumentu. Tam lahko vnesete želeno besedilo. Besedila ne morete vstaviti poleg obstoječega besedilnega vnosa v Krmarju.

- Če želite prerazporediti poddokumente v glavnem dokumentu, povlecite poddokument na novo mesto v seznamu Krmarja. Poddokument lahko izberete tudi iz seznama in kliknete ikono Premakni navzdol ali Premakni navzgor.

- Za dodajanje kazala, npr. kazala vsebine, v glavni dokument, z desnim gumbom kliknite poddokument na seznamu Krmarja in nato izberite Vstavi – Kazalo.

Za posodabljanje kazala v glavnem dokumentu v Krmarju izberite kazalo in kliknite ikono Posodobi.

Ko v glavni dokument vstavite predmet, kot npr. okvir ali slika, ne zasidrajte predmeta »na stran«. Namesto tega nastavite sidro "na odstavek" na tabulatorski strani Oblika – (Vrsta predmeta) – Vrsta in nato nastavite položaj predmeta glede na »Celo stran« v seznamskih poljih Vodoravno inNavpično.

### Kako začnemo vsak poddokument na novi strani

1. Prepričajte se, da se vsak poddokument začne z naslovom, ki uporablja enak slog odstavka, npr. »Naslov 1«.

2. V glavnem dokumentu izberite Oblika – Slogiin kliknite ikono Slogi odstavka.

3. Z desnim gumbom kliknite »Naslov 1« in izberite Spremeni.

4. Kliknite zavihek Potek besedila.

5. Pod področjem Prelomi izberite Vstavi in nato v polju Vrsta izberite »Stran«.

6. Če želite, da se vsak poddokument začne na lihi strani, izberite S slogom strani in nato še polje »Desna stran«.

7. Kliknite V redu.

### Kako izvozimo glavni dokument kot dokument z besedilom LibreOffice

1. Izberite Datoteka – Izvozi.

2. Iz seznama Vrsta datoteke izberite obliko datoteke dokumenta z besedilom in kliknite Izvozi.

Poddokumenti se izvozijo kot odseki. Uporabite Oblika – Odseki za odstranitev zaščite z odsekov in njihovo odstranitev, če imate raje navaden dokument z besedilom brez odsekov.

Podobne teme

Kazala, ki zajemajo več dokumentov

Krmar v načinu glavnega dokumenta