Modul
Vsebina
Kazalo 🔎︎

# Funkcija FileAttr

Vrne način dostopa ali pa številko za dostop do datoteke, ki jo je program odprl z ukazom Open. Številka za dostop do datoteke je odvisna od operacijskega sistema (OSH = Operating System Handle).

Če uporabljate 32-bitni operacijski sistem, s funkcijo FiteAttr ne morete določiti številke za dostop do datoteke.

Glejte tudi: Open

## Skladnja:

    FileAttr (ŠtevilkaDatoteke As Integer, Atribut As Integer)

## Vrnjena vrednost:

Integer

## Parametri:

ŠtevilkaDatoteke: Številka datoteke, uporabljena v ukazu Open.

Atribut: Celo število oziroma izraz, ki določa, katero vrsto podatkov o datoteki želite. Možne so naslednje vrednosti:

1: Funkcija FileAttr vrne način dostopa za datoteko.

2: Funkcija FileAttr vrne številko dostopa do datoteke za operacijski sistem.

Če uporabite vrednost 1 za parameter atribut, vrne funkcija naslednje vrednosti:

1 – INPUT (datoteka je odprta za branje)

2 – OUTPUT (datoteka je odprta za pisanje)

4 – RANDOM (datoteka je odprta za naključni dostop)

8 – APPEND (datoteka je odprta za dodajanje vsebine)

32 – BINARY (datoteka je odprta v binarnem načinu).

## Kode napak:

5 Neveljaven klic procedure

52 Neveljavno ime ali številka datoteke

## Primer:

    Sub ExampleFileAttr

    Dim iNumber As Integer

    Dim sLine As String

    Dim aFile As String

        aFile = "c:\data.txt"

        iNumber = Freefile

        Open aFile For Output As #iNumber

        Print #iStevilka, "To je vrstica z besedilom"

        MsgBox FileAttr(#iStevilka, 1 ),0,"Način dostopa"

        MsgBox FileAttr(#iStevilka, 2 ),0,"Atribut datoteke"

        Close #iNumber

    End Sub