Modul
Vsebina
Kazalo 🔎︎

# Uporaba nadomestnih znakov pri iskanju po besedilu

Nadomestne znake ali ograde lahko uporabite za iskanje nekaterih nenavedenih ali celo nevidnih znakov.

Nadomestne znake lahko uporabite, ko najdete in zamenjate besedilo v dokumentu. Primer: za »s.n« najde »sin« in »sen«.

1. Izberite Uredi – Najdi in zamenjaj.

2. Kliknite Dodatne možnosti in pogovorno okno se razširi.

3. Potrdite polje Regularni izrazi.

4. V polje Najdi vnesite iskani izraz in nadomestne znake, če jih želite pri iskanju uporabiti.

5. Kliknite Najdi naslednje ali Najdi vse.

## Primeri za regularne izraze

1. Nadomestni znak za en sam znak je pika (.).

2. Nadomestni znak za pojavitev prejšnjega znaka od 0 naprej je zvezdica. Primer: za »123*« najde »12« »123« in »1233«.

3. Nadomestna znaka za iskanje od 0 pa do več pojavitev kateregakoli znaka sta pika in zvezdica (.*).

4. Nadomestni znak za konec odstavka je znak za dolar ($). Nadomestna znaka za začetek odstavka sta strešica in pika (^.).

5. Nadomestni znak za tabulatorski znak je \t.

Regularne izraze lahko iščete samo znotraj istega odstavka. Če želite iskati z regularnim izrazom v več kot enem odstavku, za vsak odstavek izvedite ločeno iskanje.

Podobne teme

Seznam nadomestnih znakov